recursal/SuperWikiNEXT-32B huggingface dataset:
**יון אולה סאנד** (בנורווגית: **Jon Ola Sand**‏; נולד ב-21 בדצמבר 1961) הוא המפקח על תחרות האירוויזיון החל משנת 2010 ובפועל מאירוויזיון 2011 עד לשנת 2020. הקודם לו בתפקיד היה סבנטה סטוקסליוס משוודיה.

על עבודתו
---------

סאנד הוא איש טלוויזיה נורווגי העובד עבור ערוץ השידור הציבורי הנורווגי NRK (ראשי תיבות של: Norsk Rikskringkasting). הוא עסק רבות בעבודה בהפקות גדולות ב-NRK, בערוצי טלוויזיה נבחרים, וכן בחברות הפקה עצמאיות. סאנד הוא חבר באקדמיה הבינלאומית לאמנויות ומדעי הטלוויזיה. הוא הפיק וביים מגוון רחב של תוכניות, כגון קונצרט פרס נובל לשלום, טקס פרסי הקולנוע הנורווגי, ואת הבחירה הנורווגית הלאומית לאירוויזיון (Melodi Grand Prix).

בשנת 2010 מונה סאנד למפיק הראשי של תחרות האירוויזיון ה-55, שנערכה באותה עת בארץ מוצאו נורווגיה בעיר אוסלו. באותה עת היה סאנד מפיק טלוויזיה בערוץ הטלוויזיה הנורווגי NRK, שהיה אחראי על הפקת התחרות באותה שנה.

ב-26 בנובמבר 2010 מונה סאנד מטעם מנהלי ה-EBU, איגוד השידור האירופי, מפיק האירוויזיון, למפקח הרשמי של התחרות ("ESC Executive Supervisor"). זאת לאחר שהקודם לו, סבנטה סטוקסליוס, החליט להתפטר מהתפקיד. בשנת 2011 ערך סאנד את הופעת הבכורה שלו כמפקח על תחרות האירוויזיון בדיסלדורף.

בספטמבר 2019 פורסמה באתר האינטרנט של איגוד השידור האירופי, מודעת "דרושים" למציאת מפקח כללי חדש לתחרות האירוויזיון. בהודעה מטעם איגוד השידור נמסר כי אירוויזיון 2020 יהיה התחרות האחרונה בה ישמש סאנד בתפקידו.

קישורים חיצוניים
----------------

ויקישיתוף מדיה וקבצים בנושא **יון אולה סאנד** בוויקישיתוף
* יון אולה סאנד, ברשת החברתית טוויטר
* יון אולה סאנד, במסד הנתונים הקולנועיים IMDb (באנגלית)
* יון אולה סאנד, במסד הנתונים הקולנועיים KinoPoisk (ברוסית)
* יון אולה סאנד, באתר MusicBrainz (באנגלית)
* יון אולה סאנד, באתר Discogs (באנגלית)

הערות שוליים
------------

1. ↑  Sanjay (Sergio) Jiandani‏, EBU: Jon Ola Sand to step down as Executive Supervisor after ESC 2020, באתר "ESCToday"‏, 30 בספטמבר 2019 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 120746922X
* MusicBrainz: 366a6304-2bfb-4b91-981f-80fca58d0fc5
* VIAF: 7402158631013723370009
* WorldCat (עם VIAF): 7402158631013723370009

 |
פרופסור **ויאצ'סלב פומנקו** (נולד ב-30 באוגוסט 1934), מהנדס בכיר בתאגיד החלל יוז'נוי, ולשעבר סגן המנהל של משרד התכנון יוז'נוי בתקופת ברית המועצות.

היה עוזרו של מיכאיל יאנגל. חיבר למעלה מ-200 מאמרים מדעיים בנושאים שונים הקשורים להנעה רקטית. בעל שם עולמי בתחום הבקרה והדינמיקה של זרימת דלק ומחמצנים במנועים רקטיים, תחום עליו קיבל תואר דוקטור במכון הפוליטכני של חארקוב.

עסק בפיתוח מערכות הנחיה לטיל הבליסטי SS-18, למשגר הלוויינים "זניט" ולמעבורת החלל הסובייטית בוראן. במקביל לעבודתו הטכנית והמחקרית עסק בהוראה באוניברסיטת דנייפרופטקובסק שבאוקראינה. כמהנדס צעיר היה נוכח בקוסמודרום בייקונור בעת שהתרחש אסון נדלין.

עלה לישראל בשנות התשעים של המאה העשרים, מתגורר באשדוד.

עיטורים
-------

* פרס ברית המועצות (1958) על פיתוח מערכת הכוון לתאים סולאריים המותקנים בלוויינים[דרוש מקור].
* עיטור הדגל האדום של העמל[דרוש מקור] (פעמיים).

קישורים חיצוניים
----------------

* קורות חיים ברוסית

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ויאצ'סלב פומנקו"**.
כיכר טיין-אן-מן
**אירועי כיכר טיין-אן-מן 1976** התרחשו ב-5 באפריל 1976 בכיכר טיין-אן-מן שבבייג'ינג, בירת סין. זו הייתה הפגנת מחאה של הציבור בסין נגד הדיכוי של משטר הרפובליקה העממית של סין לקראת סוף מהפכת התרבות בסין.

הפגנת המחאה התחילה באופן ספונטני בעקבות מותו של ראש הממשלה הסיני ג'ואו אנלאי ממחלת הסרטן ב-8 בינואר 1976. ג'ואו אנלאי היה ראש ממשלת סין שלושה עשורים וזכה להערכה רבה. שנים אחדות לפני מותו, הוא היה מעורב במאבק כוחות פוליטי עם מנהיגים בכירים אחרים בפוליטביורו של המפלגה הקומוניסטית של סין. יריביו הגלויים והחזקים ביותר של ג'ואו היו ג'יאנג צ'ינג, אשתו של יו"ר המפלגה הקומוניסטית מאו דזה-דונג, והאנשים שסביבה שזכו מאוחר יותר לכינוי כנופיית הארבעה.

שלושה חודשים לאחר מותו של ג'ואו אנלאי, במהלך "מועד ניקוי המצבות" (צ'ינגמינג), יצאו אזרחי בייג'ינג ב-5 באפריל לכיכר טיין-אן-מן לקיים הפגנה ספונטנית לזכרו, כשהמסר הפוליטי היה של תמיכה ברפורמות וחיזוק הרפורמיסטים דוגמת דנג שיאופינג ונגד ההנהגה הקיימת. כרזות שונות נכתבו בסגנון הביקורת הסינית, כגון גידופה של הקיסרית וו דזה טיין מהמאה ה-7, כרמז לג'יאנג צ'ינג ולפועלה.

המשטר הסיני ראה באותה העת בהתאגדות של הציבור הסיני איום ממשי לסדר הציבורי. בעקבות פגישת חירום שנערכה בפוליטביורו החליטו מנהיגי סין להסיר את זרי הפרחים והשירים מהכיכר. במהלך הלילה שבין 4 ל-5 באפריל ניקו כוחות הביטחון הסינים את השטח אשר מסביב לאנדרטה בכיכר טיין-אן-מן. ב-5 באפריל גילו עשרות אלפי תושבי בייג'ינג אשר חזרו לאזור האנדרטה שבכיכר כי זרי הפרחים וחומרי ההנצחה האחרים הוסרו. בנוסף, קציני ביטחון סינים כיתרו את האזור אשר מסביב לאנדרטה על מנת למנוע מהמפגינים להתקרב אל האזור.

בלילה של 5 באפריל, כאשר מספר המוחים שפקדו את הרחובות עמד על מספר אלפים בלבד, מיליציה בשליטת המשטר כיתרה את האזור בו התקיימה הפגנת המחאה והתקיפה את המפגינים באמצעות אלות ואקדחים על מנת לגרשם מן הכיכר. כתוצאה מכך נהרגו ונפצעו אלפי מפגינים אשר פקדו את הכיכר ולא היו חמושים. חלק מהמפגינים נלקחו ללשכת הביטחון והוצאו שם להורג ללא משפט.

דנג שיאופינג היה השעיר לעזאזל של ההנהגה, והואשם בגרימת הבעיות. כל סמכויותיו נלקחו ממנו והוא הושם במעצר בית אף על פי שנותר חבר מפלגה.

ראו גם
------

* אירועי כיכר טיין-אן-מן (1989)

קישורים חיצוניים
----------------

* Tiananmen Poems
**החלפה חמה** (מאנגלית "Hot Swap" או "Hot Plugging") היא החלפה של רכיבים בתוך מערכת מסוימת, בזמן שהמערכת פועלת, וללא הפרעה משמעותית לפעולות המערכת שלא תלויות ברכיב המוחלף. דוגמה מוכרת ליכולת להחלפה חמה היא חיבור וניתוק אמצעי USB ממחשב - מבלי לבצע אתחול למחשב כולו.

החלפה חמה שימושית במיוחד כאשר יש צורך לבצע שינויים בתצורת המערכת - בזמן שהיא פועלת ומבלי להפריע לשאר פעולתה. הסיבות לכך יכולות להיות:

* צורך בפעולת תחזוקה, תיקון או הרחבה במערכת פועלת
* הימנעות מתהליכי הכיבוי וההדלקה של המערכת (אשר במערכות מורכבות יכולים להיות ארוכים ומסובכים)
* עיסוק במערכות אשר חיוני שיפעלו ללא הפסקה - ולא ניתן לכבותן

מערכת עם יכולת החלפה חמה, יכולה להיות מתוכננת מראש עם יכולת לשמר את פעולתה גם בזמן החלפה חמה, בין אם באמצעות יתירות של רכיבים או העברת תפקודים לרכיבים אחרים. לדוגמה, מערכי RAID מאפשרים החלפה חמה של דיסק קשיח שהתקלקל, והכנסה של כונן חדש במקומו - וזאת מבלי להפריע לפעולת המחשב. הכונן החדש יתחיל להיות חלק מה-RAID בצורה אוטומטית, או על פי פקודה של המפעיל. דוגמה נוספת היא מערכות שיש להן ספקי כוח מודולריים הניתנים להחלפה חמה. במערכות אלו, ניתן לנתק את אחד מספקי הכוח ולהחליפו בספק אחר, ובזמן ההחלפה המערכת תפעל באמצעות ספק כוח אחר, אשר מספק את כל צורכי המערכת. כאמור, מערכות עם יכולת החלפה חמה, צריכות להיות מתוכננות לכך מראש, ולתמוך בכל השלבים של ההוצאה וההכנסה של הרכיב המוחלף, ואין הכרח שהמערכת תתמוך ביכולת החלפה חמה לכלל מרכיביה.
זכריה פישמן. תמונה מאוסף מכון גנזים**זכריה פישמן** (3 במרץ 1891, בסרביה – 20 באוגוסט 1926, ארץ ישראל) היה סופר, ספרן וביבליוגרף עברי.

ביוגרפיה
--------

נולד בבסרביה, אחיהם של הרב יהודה לייב פישמן מימון ועדה מימון. עלה לארץ ישראל ב-1913, ב-1920 השתלם בספרנות בארצות הברית שם היה חבר מערכת הירחון מקלט. חזר לארץ ישראל ועבד זמן מה בספריה העירונית שער ציון בתל אביב. פרסם מאמרים, רשימות ואגדות שכונסו לאחר מותו בספר **אגדות הארץ הקדושה** (תל אביב: קפת הספר, תרפ"ז). את מרבית זמנו הקדיש לביבליוגרפיה ותכנן להוציא לקסיקון של הסופרים והספרות העברית (הראשון מסוגו), אולם מחמת מותו בגיל צעיר לא זכה להשלים מלאכה זו. לאחר מותו הוקמו ועדה וקרן במטרה להשלים את מפעלו, אך העבודה לא הושלמה והלקסיקון לא יצא לאור.

קישורים חיצוניים
----------------

* זכריה פישמן, ב"לקסיקון הספרות העברית החדשה"
* הצצה לארכיון של זכריה פישמן, באתר מכון גנזים של אגודת הסופרים
* ארכיון **אוסף זכריה פישמן**, בספרייה הלאומית

הערות שוליים
------------

1. ↑  מרדכי בן הלל הכהן ואחרים, אל מוקירי הספרות העברית, העולם, 23 בספטמבר 1927

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 299035449
* WorldCat (עם VIAF): 299035449

 |
מבט על האטמוספירה של כדור הארץ עם הירח ברקע
**אירוספייס** (מאנגלית: **Aerospace**) הוא מונח המשמש להתייחסות קולקטיבית לאטמוספירה ולחלל החיצון. הפעילות הכוללת באירוספייס מגוונת ביותר, עם שפע של יישומים מסחריים, תעשייתיים וצבאיים. הנדסת אירוספייס (הנדסת אווירונאוטיקה) מורכבת מאווירונאוטיקה ואסטרונאוטיקה. ארגוני אירוספייס חוקרים, מתכננים, מייצרים, מפעילים או מתחזקים מטוסים וחלליות.

תחילת ה"חלל" וסיום ה"אוויר" נחשבים כ-100 ק"מ מעל פני הקרקע על פי ההסבר הפיזי שלחץ האוויר בגובה זה נמוך מכדי שגוף מרים ייצור כוח הרמה משמעותי מבלי לעלות על המהירות המסלולית (orbital speed).

סקירה כללית
-----------

במרבית המדינות המתועשות, תעשיית האירוספייס היא שיתוף פעולה של המגזר הציבורי והפרטי. לדוגמה, בכמה מדינות יש תוכנית חלל אזרחית במימון הממשלה, למשל סוכנות האווירונאוטיקה והחלל הלאומית (נאס"א) בארצות הברית, סוכנות החלל האירופית, סוכנות החלל הקנדית, הארגון ההודי לחקר החלל, הסוכנות היפנית לחקר החלל, רוסקוסמוס ברוסיה, מינהל החלל הלאומי של סין, SUPARCO בפקיסטן, סוכנות החלל האיראנית, והמכון לחקר התעופה בקוריאה הדרומית.

לצד תוכניות החלל הציבורי הללו, חברות רבות מייצרות כלים ורכיבים טכניים כמו חלליות ולוויינים. כמה חברות ידועות שעוסקות בתוכניות חלל כוללות את התעשייה האווירית לישראל, בואינג, קובהאם, איירבוס, SpaceX, לוקהיד מרטין, יונייטד טכנולוג'יס, MDA ונורת'רופ גראמן. חברות אלה עוסקות גם בתחומים אחרים בחלל.

ייצור
-----

תעשיית הייצור בתחום האירוספייס היא עתירת טכנולוגיה, המייצרת "מטוסים, טילים מונחים, רכבי חלל, מנועי מטוסים, יחידות הנעה וחלקים נלווים". מרבית הענף מיועד לעבודה ממשלתית. עבור כל יצרן ציוד מקורי (OEM), ממשלת ארצות הברית הקצתה קוד ישות מסחרית וממשלתית (CAGE). קודים אלה מסייעים בזיהוי כל יצרן, מתקני תיקונים וספקים שווים אחר קריטיים בתעשיית האירוספייס.

ראו גם
------

* אווירודינמיקה
* אווירונאוטיקה
* הנדסת אווירונאוטיקה
* כלי טיס
* אסטרונאוטיקה
* סוכנות חלל
* חקר החלל
* חללית

קישורים חיצוניים
----------------

ויקישיתוף מדיה וקבצים בנושא **אירוספייס** בוויקישיתוף

הערות שוליים
------------

1. ↑  "Where does space begin? - Aerospace Engineering, Aviation News, Salary, Jobs and Museums". *Aerospace Engineering, Aviation News, Salary, Jobs and Museums*. אורכב מ-המקור ב-2015-11-17. נבדק ב-2015-11-10.
2. ↑  "United States Bureau of Labor Statistics". אורכב מ-המקור ב-2013-04-23.
**זלטה פטקוביץ'** (בסרבית: **Злата Петковић**; ‏11 בפברואר 1954 – 3 בדצמבר 2012) הייתה שחקנית סרבית.

ביוגרפיה
--------

פטקוביץ' נולדה בבית סבתה בעיירה בדרום סרביה להורים שהתגוררו בניש. לאחר גירושי הוריה היא עברה לבלגרד והשתתפה בתחרות מוזיקה לזמרים צעירים, ואחרי כן היא הוזמנה על ידי עיתונאים להשתתף בתחרות היופי "מיס במבי" שאורגנה על ידי מגזין פופולרי ביוגוסלביה וזכתה במקום הראשון. שנה לאחר מכן זכתה בתחרות "מיס הנוער של יוגוסלביה" וייצגה את המדינה בתחרות בינלאומית לנערות וזכתה שם בתואר "מיס פוטוגניק", ב-1971 נבחרה למיס יוגוסלביה ונסעה ללונדון על מנת להשתתף במיס עולם, במסגרת השתתפותה היא גם רואיינה ב-BBC.

היא עבדה תקופה כמגישת טלוויזיה עד שהלכה ללמוד באקדמיה לדרמה של אוניברסיטת זגרב. במהלך לימודיה הרתה מבן זוגה וב-1973 נולד בנה. היא נהייתה לשחקנית פופולרית במדינתה ושיחקה במספר של סרטים וסדרות טלוויזיה. היא נישאה למוזיקאי סניה איליץ' (אנ') וב-1984 נולד בנה השני.

מותה
----

ב-22 בנובמבר 2012, פטקוביץ' נפגעה משבץ מוחי בדירתה. היא נותחה ב-30 בנובמבר, אך נפטרה שלושה ימים לאחר מכן בגיל 58. היא נקברה ב-6 בדצמבר 2012 בבית הקברות החדש בבלגרד.

קישורים חיצוניים
----------------

 זלטה פטקוביץ', במסד הנתונים הקולנועיים IMDb (באנגלית)

הערות שוליים
------------

1. ↑  "Preminula glumica Zlata Petković". *Blic.rs* (בסרבית). נבדק ב-2018-09-21.
2. ↑  Glumica Zlata Petković sahranjena na Novom groblju, www.novosti.rs (ב־Serbian (Latin script))

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e694f831-ccd5-45b1-a412-31cd5b436405

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"זלטה פטקוביץ'"**.
**מועצה למחקר מדעי ותעשייתי**, (מלמ"ת, **Board for Scientific and Industrial Resrearch**) הייתה גוף שהקימה ממשלת המנדט הבריטי לשם ייעוץ והצעות תמיכה ממשלתית במחקר מדעי וטכני, באפריל 1945. לנוכחותה ולפעלה של המועצה הייתה השפעה חשובה על ארגון המדע במדינת ישראל בשנותיה הראשונות. מטרותיה המוצהרות, של המועצה, היו "פיתוחם או שיפורם של החקלאות, התעשייה והמסחר בארץ-ישראל, או של הבריאות והרווחה של הארץ ושל תושביה".

פרופ' שמואל סמבורסקי
מינואר 1949, נלקח מבנה המלמ"ת ואופי פעילותה אל גוף ישראלי רשמי, אשר נקרא "המועצה המדעית לישראל"; ומזכירה והעומד בראשה בפועל בתקופת המנדט, ד"ר שמואל סמבורסקי, מונה להמשיך בתפקידו על ידי דוד בן-גוריון.

תולדותיה
--------

המועצה ירשה, מבחינה מנהלית, גוף ממשלתי בשם "מועצת ההספקה הבריטית המלחמתית למזרח התיכון", אשר פעל בשנות מלחמת העולם השנייה, בשנים 1944-1942. אולם המשכיותה על ידי השלטונות הבריטים, הגם שהיו נתונים אז בעימות קשה עם המחתרות העבריות, הייתה מחווה של הערכה ליישוב על תרומתו הרבה למאמצים הכלכליים והביטחוניים בתקופת המלחמה. תשעה חברים הרכיבו את מלמ"ת; מהם חמישה אנשי מדע ששימשו נציגים ב"מועצת ההספקה"; ושניים פקידי ממשלת המנדט, שאחד מהם היה יושב ראשה. לידה הוקמה וועדה מייעצת שכללה אנשי מדע ותעשייה יהודים, ובהם למשל, פרופ' יצחק וולקני-אלעזרי מנהל התחנה לחקר החקלאות ברחובות. ד"ר שמואל סמבורסקי מונה למזכיר מלמ"ת בשלהי 1945.

במאי 1946, צורפה מלמ"ת אל "המחלקה למסחר ולתעשייה" של ממשלת המנדט, אשר הקציבה לה 10,000 לא"י בשנה; תקציב שיועד לחוקרים ומחקרים בחסות המועצה. בעקבות הביסוס המוסדי והכלכלי, הוקמו לידה, ארבע וועדות-מייעצות: וועדת מחקר בסיסי (שנקרא אז גם "מחקר טהור"), וועדת מחקר תעשייתי ("מחקר שימושי"), וועדת מחקר חקלאי וועדת כספים למימון ותקצוב. לוועדות אלו הוקמו וועדות משנה, שעסקו בתחומי חקר מוגדרים: וועדה "למחקר כימי פיזיקלי של המים, לחקר מוצרי-הדרים, לחקר הסלעים ולחקר האקלים בבתים", וכן וועדה למחקר רפואי. המחקרים בוצעו בפיקוח מדען בכיר או מנהל המחלקה האוניברסיטאית או מוסדית אחרת, שבה הועסק החוקר. 7 סיכומי-מחקרים שנתמכו על ידי מלמ"ת, ראו אור בדו"ח מלמ"ת (Report of Activities) שהושלם במרץ 1948.

מפרסומיה
--------

* **Report of Activities**, April 1945 - March 1948, Government of Palestine, Board for Scientific and Industrial Research, Jerusalem, 1948. Prepared by the Executive Secretry.

קישורים חיצוניים
----------------

* תיק המועצה למחקר מדעי ותעשייתי - ממשלת א"י, באתר גנזך המדינה

הערות שוליים
------------

1. ↑  קפאי פינס, **קרן השפע**, מחקר מדעי ופיתוח מדעי בישראל, מוסד ויצמן לפרסומים במדעי הטבע ובטכנולוגיה, 1990, עמ' 73.
2. ↑  קפאי פינס, **קרן השפע**, עמ' 74.
פירוש נוסף ערך זה עוסק בשיר של להקת הביסטי בויז. אם התכוונתם למשמעות אחרת, ראו סבוטז' (פירושונים).

**Sabotage** הוא סינגל שיצא לאור בשנת 1994 על ידי להקת ההיפ הופ האמריקנית "ביסטי בויז". השיר מופיע באלבומם "Ill Communication". השיר משלב מגוון סגנונות שהבולטים ביניהם הם ראפ ומטאל, המשולבים עם רוק, סקרצ'ינג וקטעי גיטרה חוזרים.

בשנת 2004 דירג מגזין הרולינג סטון את השיר במקום ה-480 ברשימת 500 השירים הגדולים בכל הזמנים. ב-2005 מיקם המגזין Q את השיר במקום ה-46 מבין 100 השירים הטובים ביותר המשלבים קטעי גיטרה בולטים.

וידאו קליפ
----------

השיר מזוהה בעיקר עם הווידאו קליפ שלו שבויים על ידי ספייק ג'ונז והוקרן רבות בערוץ ה-MTV. הקליפ היווה מחווה לסדרות המשטרה שרווחו בשנות ה-70 כגון "הוואי חמש-אפס" ו"סטארסקי והאץ'", וחברי להקת הביסטי בויז הופיעו בו כשחקנים בסדרת טלוויזיה בדיונית בשם "Sabotage" שהקליפ מהווה את הפתיח שלה.

קישורים חיצוניים
----------------

* מידע על היצירה "Sabotage" באתר מיוזיק בריינז
* גרסאות נוספות ל"Sabotage" באתר SecondHandSongs

הערות שוליים
------------

1. ↑  500 Greatest Songs of All Time, rollingstone.com

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 268f0d17-66a7-32f4-8a95-93130184085e

 |
מראה האגם מן האוויר. למטה משמאל נראה מסלול הטיסה של נמל התעופה לנארט מרי טאלין
**אגם אולמיסטה** (באסטונית: **Ülemiste järv**) הוא הגדול באגמים המקיפים את העיר טאלין, בירת אסטוניה. 

האגם ממוקם בדרומה של טאלין. אורכו המקסימלי הוא 4.1 קילומטרים, רוחבו המקסימלי הוא 3.2 קילומטרים ושטח פניו הוא 9.43 קילומטרים רבועים. מפלס מימיו נמצא בגובה של 35 מטרים מעל פני הים. עומקו הממוצע הוא 2.5 מטרים ועומקו המקסימלי - 4.2 מטרים. אורך חופיו מגיע ל-15.2 קילומטרים. 

האגם מקבל את עיקר אספקת מימיו מהנהרות קורנה ופיריטה. אגן הניקוז שלו משתרע על שטח של 99 קילומטר רבוע.

האגם מספק 90% ממי השתייה של טאלין. בחופו הצפוני ממוקם מכון טיהור לשם שאיבת המים והכשרתם לאספקה לצרכנים.

נמל התעופה לנארט מרי טאלין ממוקם על גדתו המזרחית של האגם. ב-18 במרץ 2010 ערך מטוס מטען שהתכונן לנחות בנמל נחיתת אונס על פני משטח הקרח של האגם, שהיה קפוא באותה עת. שניים מאנשי צוותו נפצעו וכטונה של דלק מטוסים דלפה ממנו אל האגם. זיהום זה נוקה בהמשך.

קישורים חיצוניים
----------------

ויקישיתוף מדיה וקבצים בנושא **אגם אולמיסטה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551543705171
* LCCN: sh94006222
* VIAF: 315527880
* WorldCat (עם VIAF): 315527880

 |
פירוש נוסף ערך זה עוסק ביחידת מידה לאור. אם התכוונתם לחלל פנימי של מבנה צינורי, ראו נהור.
**לומן** היא יחידת מידה פוטומטרית למדידת שטף האור. 
 היחידה מסומנת {\displaystyle Lm}.
לומן נגזרת מיחידות מערכת היחידות הבינלאומית ומשמשת לצורך מדידות של עוצמת האור שנקלט על ידי עין אנושית.

ללומן אפשר להגיע דרך מדידת הכמות הכוללת של האור הנראה שנפלט בזווית מוגדרת ממקור או ממקורות אור מסוימים.

בין לומן לקנדלה
---------------

לומן מוגדר כיחידת קנדלה אחת על פני סטרדיאן אחד.

הקשר בין קנדלה ללומן מוצג באופן הבא:

{\displaystyle lm=1cd\cdot 1sr}
**כאשר:**

**lm** - לומן
**cd** - קנדלה
**sr** - סטרדיאן
בזווית מרחבית שגודלה עומד על 4π סטרדיאנים (שטח הפנים של כדור הוא 4 פאי סטרדיאנים, כשם שהיקפו של מעגל הוא 2 פאי רדיאנים) שבה למקור האור עוצמה של קנדלה אחת, שטף ההארה הכולל לכל הכיוונים יחד יהיה:

{\displaystyle 1cd\cdot 4\pi sr\approx 12.57lm}
לדוגמה: אם נר פולט אור בעל עוצמת הארה של 2 cd אז פליטת האור הכוללת שלו עומדת על כ-25.2 לומנים (משום שהזווית המרחבית היא ארבע פאי).

אם מקור אור מקרין אור בעוצמה של קנדלה אחת בצורה אחידה סביב זווית מרחבית בגודל של סטרדיאן אחד, שטף ההארה הכללי שמופץ לזווית הזו הוא אחד לומן. לחלופין, אור איזוטרופי בעוצמת קנדלה אחת, מפיץ שטף הארה כולל של {\displaystyle 4\pi } לומנים. אם מקור האור היה מכוסה בחצי כדור מושלם בולע אור אז המערכת תקרין בחצי משטף הארתה הקודמת - רק 2 פאי לומנים.

מספר הקנדלות, וממילא גם מספר הלומנים, תלוי בספקטרום של האור הנפלט ובכמות החלק הנראה בעין אנושית.

בין לומן ללוקס
--------------

ההבדל בין יחידת הלומן לבין יחידת הלוקס (**lx**) הוא שלוקס לוקח בחשבון את האזור שעליו שטף ההארה מתפרס. ב**שטף הארה**, להבדיל מ"הארה", לוקחים בחשבון את כיוון האור הנפלט אל העין ומבדילים בין אורכי גל שונים, בעוד ש**בהארה** מודדים את כמות האור הכוללת.

לוקס מוגדר כמספר הלומנים למ"ר, או בצורה מתמטית: {\displaystyle lx={\frac {lm}{m^{2}}}}. כך, אם שטף של 1000 לומן מתרכז לשטח של מטר רבוע אחד, הוא מאיר את אותו מטר רבוע בעוצמה של 1000 לוקס. אם אותם אלף לומן יאירו שטח של עשרה מטרים רבועים, הם יפיקו עוצמת אור 100 לוקס בלבד.

מנורה אחת שמפיקה 12 אלף לומנים מסוגלת להאיר בצורה תקינה מטבח ממוצע בעוצמה של כ- {\displaystyle 500\ {\mbox{lx}}}. כדי להאיר אזור גדול יותר, יש צורך בכמה מנורות כאלו או במקור אור חזק יותר.

ראו גם
------

* קנדלה
* לוקס

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **לומן** |

* לומן, באתר אנציקלופדיה בריטניקה (באנגלית)

הערות שוליים
------------

1. ↑  ראו מילון מונחים בתוך תאורה יעילה, נוחה ואפקטיבית תוך חיסכון בהוצאות החשמל, חברת החשמל, 2009

| מערכת היחידות הבינלאומית |
| --- |
| יחידות בסיסיות | אמפר • מול • מטר • קילוגרם • קלווין • קנדלה • שנייה |
| יחידות משנה | אוהם • בקרל • ג'ול • גריי • הנרי • הרץ • ואט • ובר • וולט • סיוורט • טסלה • לוקס • ניוטון • לומן • סטרדיאן • סימנס • פאראד • פסקל • קולון • קטל • רדיאן |
**אלפרד בייקר** (אנגלית: **Alfred Baker**;‏ 27 באפריל 1898 – אפריל 1955) היה כדורגלן אנגלי.

חייו
----

בייקר נולד באיקלסטון שבדרבישייר, ובצעירותו עבד ככורה ושיחק במספר מועדוני חובבים בדרבישייר. בזמן מלחמת העולם הראשונה הוא הופיע עבור צ'סטרפילד, קריסטל פאלאס והאדרספילד טאון, אך הופעות אלו לא נכללות במניין ההופעות הרשמיות. הוא הפך לשחקן מקצועני ב-1919, וחתם בארסנל; לאחר חתימתו של בייקר נפוצו שמועות על כך שלזלי נייטון, מאמן המועדון, החתים אותו במכרה שבו עבד, ובכך הקדים אחרים שהמתינו לבייקר בביתו.

בייקר ערך את הופעת הבכורה שלו במדי ארסנל במשחק נגד ניוקאסל יונייטד שנערך ב-13 באוגוסט 1919, שהיה המשחק הראשון שנערך באצטדיון הייבורי במסגרת הליגה הבכירה. באותה עונה בייקר שיחק ב-17 משחקים, ובעונת 1920/1921 הפך לשחקן הרכב קבוע; הוא זומן למבחנים בנבחרת אנגליה, אך רק כעבור שבע שנים ערך את הופעת הבכורה שלו במדיה.

בייקר שיחק בעמדות רבות במדי ארסנל, כולל שוער במספר מקרים, ובדרך כלל הוא שיחק כשחקן כנף מרכזי. בייקר התמנה לקפטן המועדון ב-1924. כאשר המאמן הרברט צ'פמן הגיע למועדון בסוף עונת 1924/1925 (בה זכה המועדון במגן הצדקה) הוא העניק את תפקיד הקפטן לצ'ארלי באקן; בייקר המשיך לשחק במדי ארסנל במשך חמש שנים נוספות.

ב-1927 השתתף בייקר בגמר גביע ה-FA הראשון בהיסטוריה של ארסנל, שבו הפסיד המועדון לקארדיף סיטי בעקבות טעות של השוער דן לואיס. בעונה שלאחר מכן הוא זומן לנבחרת האנגלית, ושיחק נגד נבחרת ויילס ב-28 בנובמבר 1927; אנגליה הפסידה במשחק בתוצאה 1- 2. הייתה זו הופעתו היחידה של בייקר במדים הלאומיים.

בייקר זכה בתוארו הראשון בקריירה לאחר הניצחון של ארסנל על האדרספילד טאון בגמר גביע ה-FA של 1930; בזמן זכייתו הוא כבר היה בשלהי הקריירה שלו. לאחר הגמר הוא שיחק בעוד משחק אחד בלבד (גם כן נגד האדרספילד טאון), לפני שפרש בקיץ 1931 בגיל 33. בסך הכל הופיע במדי ארסנל ב-351 משחקים, בהם הבקיע 26 שערים. ג'ים בייקר, אחיו של אלף, היה שחקן ידוע בלידס יונייטד בשנות ה-20.

לאחר פרישתו ממשחק פעיל הוא עבד כמאתר כישרונות עבור ארסנל.

לקריאה נוספת
------------

* Harris, Jeff & Hogg, Tony (ed.) (1995). Arsenal Who's Who, Independent UK Sports. מסת"ב 1-899429-03-4.
* Soar, Phil & Tyler, Martin (2005). The Official Illustrated History of Arsenal, Hamlyn. מסת"ב 0-600-61344-5.

קישורים חיצוניים
----------------

* פרופיל, באתר National Football Teams
* סטטיסטיקות באתר Englandstats

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016066664
* VIAF: 61146462553227771162
* WorldCat: lccn-no2016066664

 |
דיוקן של אמילי פוסט, 1906 לערך
**אמילי פוסט** (באנגלית: Emily Post‏, 27 באוקטובר 1872 - 25 בספטמבר 1960) אמריקאית שחיברה ספרים בנושא כללי נימוסים והליכות.

חייה
----

פוסט נולדה כאמילי פרייס בבולטימור כבת יחידה למשפחה מהמעמד הגבוה. אביה היה אדריכל ידוע. בשנת 1877 עברה עם משפחתה לניו יורק בה קיבלה חינוך ביתי ובגיל מבוגר הלכה לבית ספר פרטי יוקרתי. היא נישאה בגיל צעיר לאדווין פוסט ונולדו לה שני בנים, בשנים 1893 ו-1895. עם הזמן בני הזוג ניהלו את חייהם יותר ויותר בנפרד זה מזה, כאשר אדווארד פוסט מקיים קשרים מחוץ למסגרת הנישואין. 

בעקבות ניסיון סחיטה בחר פוסט שלא להענות לסחטן ולהעיד נגדו במשפט דיבה. בעקבות הפומביות של המשפט בחרה פוסט להתגרש מבעלה ומכיוון שבעלה איבד כספים רבים בעסקים כושלים, היא לא קיבלה מזונות ונאלצה להתפרנס בעצמה. כשבניה יצאו מהבית לפנימיות, החלה לכתוב כתבות בנושאי אדריכלות ועיצוב פנים בעיתונים וסיפורים לכתבי עת. 

פוסט כתבה בסגנונות שונים, ובין השאר כתבה ספר מסעות הומוריסטי. בשנת 1922 כתבה ספר על נימוסים בחברה, בעסקים, בפוליטיקה ובבית, שהיה לרב-מכר ויצא במהדורות מעודכנות במשך שנים רבות. החל משנת 1931 היה לפוסט טור קבוע בעיתונים רבים והיא גם דברה על נושא הנימוסין בתוכניות רדיו. 

בשנת 1946 היא הקימה את מכון אמילי פוסט שעוסק בנימוסין, ומנוהל על ידי צאצאיה הממשיכים בדרכה בכתיבה על נימוסין.

קישורים חיצוניים
----------------

ויקישיתוף מדיה וקבצים בנושא **אמילי פוסט** בוויקישיתוף
* Emily Post, Jane Lancaster, **By motor to the Golden Gate**, McFarland, 2004, pages 2-3
* אמילי פוסט, באתר "Find a Grave" (באנגלית)
* אמילי פוסט, באתר אנציקלופדיה בריטניקה (באנגלית)
* כתבי אמילי פוסט בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462742905171
* GND: 119026554
* ISNI: 0000 0001 0968 4099
* LCCN: n50019815
* LNB: 000043140
* NKC: mzk2005278368
* NLG: 252274
* NTA: 297195425
* SNAC: w69p4gkf
* SUDOC: 075480395
* Trove: 1232800
* VIAF: 45102791
* WorldCat: lccn-n50019815

 |
מאדאם דה פומפדור, ציור משנת 1750
**פְרַנְסוּאָה בּוּשֶׁה** (בצרפתית: **François Boucher**;‏ 29 בספטמבר 1703 – 30 במאי 1770) היה צייר צרפתי.

ביוגרפיה
--------

פרנסואה בושה נולד בפריז לניקולא בושה, שהיה דקורטור ובעל חנות לממכר חפצי אמנות ליד ארמון הלובר, ולמד מאביו את יסודות הציור והפיסול. ב-1720 שימש כשוליה אצל הצייר ז'אן פרנסואה למואן ואצל התחריטן לורנט קאר.

בושה הוכיח את כישרונותיו והתקדם מהר מאוד, וב-1723 זכה בפרס רומא. ב-1727 נסע לרומא, שם התחקה אחרי ציוריהם של רפאל ומיכלאנג'לו, אך התרשם בעיקר מציוריו של ג'ובאני בטיסטה טייפולו שעבד באיטליה באותה תקופה. ב-1731 שב לפריז, וב־1733 נשא לאישה את ז'אן בוסו, ששימשה כמודל בסטודיו שלו.

בושה השתמש בנושאים מהמיתולוגיה יוונית ומהמיתולוגיה רומית, וב-1734 זיכה אותו הציור "רינאלדו וארמידה" בחברות באקדמיה המלכותית לציור ולפיסול. ב-1737, עם פתיחתו מחדש של הסלון בפריז, זכו ציוריו של בושה לפרסומת רבה. הוא הצטיין ברישומים ובציורי עירום שנקנו על ידי אנשי האצולה על מנת לקשט את חדרי המיטות שלהם. ב-1742 צייר את "דיאנה מתרחצת" וב-1749 צייר ציורי סתיו וקיץ פסטורלי שבהם עצים, שדות, נחלים ושמים כחולים משמשים כרקע לדמויותיו המתוארות בצבעי פסטל בהירים. ציוריו התקבלו בביקורת נוקבת מצדו של הסופר והפילוסוף דני דידרו, שהיה גם מבקר אמנות נודע.

בושה עסק גם בדקורציה, בקישוט אולמות אופרה ותיאטרון, ובעיצוב דגמים של שטיחי קיר. ב-1755 מינה אותו המלך לואי החמישה עשר למנהל מפעל "גובלן" בפריז לייצור שטיחי קיר, שהיה בבעלות המדינה. בושה היה בן חסותה של מאדאם דה פומפדור, מאהבתו ויועצתו הראשית של המלך לואי החמישה עשר, שנודעה כפטרונית האמנות של תקופתה, ובמיוחד של סגנון הרוקוקו אשר בושה היה אחד ממייצגיו הבולטים. ב-1750- 1759 צייר בושה את דיוקנותיה של מאדאם דה פומפדור כשהיא לבושה בשמלות צבעוניות אופנתיות. היא העמידה לרשותו דירה בארמון הלובר, קיבלה ממנו שיעורים בחריטה, והתייעצה איתו בענייני הדקורציה של טירותיה ובנושאים הקשורים בעידוד האמנות. בושה קישט את ארמונות בית המלכות בוורסאי, בפונטנבלו ובשואזי, התעשר אך המשיך לצייר. ב-1765 התמנה לצייר החצר של המלך לואי החמישה עשר.

בושה נפטר ב-1770 בסטודיו שלו בפריז, בעת שעסק בציור. משנודע לדידרו על מותו של בושה אמר הפילוסוף: "דיברתי בו סרה יתר על המידה. אני חוזר בי."

מציוריו החשובים
---------------

* רינאלדו וארמידה (1734)
* דיאנה מתרחצת (1742)
* סתיו פסטוראלי (1749)
* מארי לואיז או'מרפי (1752)
* מאדאם דה פומפאדור (1750 - 1759)

קישורים חיצוניים
----------------

ויקישיתוף מדיה וקבצים בנושא **פרנסואה בושה** בוויקישיתוף
* פרנסואה בושה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009624177205171
* AGSA: 11372
* BIBSYS: 14067481
* BNE: XX1126234
* BnF: cb12218907t (data)
* CiNii: DA01504702
* DSI: 2032
* GND: 118662244
* ICCU: RAVV025406
* ISNI: 0000 0001 2137 3066
* KulturNav: 410c2f7f-4f08-4226-80cc-104e9eda4d57
* LCCN: n50042112
* LNB: 000081721
* MusicBrainz: 7bb9f2bc-805d-4d41-8d42-7d4c454b6c15
* NDL: 00926564
* NGV: 856
* NKC: ola2002113760
* NLA: 35020625
* NLG: 198984
* NLK: KAC2018N0332
* NLP: A18119128
* NTA: 07034020X
* RERO: 02-A023065946
* RKD: 11324
* SELIBR: 178815
* SNAC: w6mp5q2s
* SUDOC: 030857600
* Trove: 794858
* ULAN: 500032143
* VcBA: 495/20668
* VIAF: 66517093
* WorldCat: lccn-n50042112

 |
**יונוס מאלי** (בטורקית: **Yunus Mallı**, נולד ב-24 בפברואר 1992 בקאסל שבגרמניה) הוא כדורגלן גרמני-טורקי המשחק בעמדת הקשר בקסימפאשה ובנבחרת טורקיה.

קריירת מועדונים
---------------

מאלי נולד בקאסל שבגרמניה להורים טורקים. בראשית דרכו שיחק בקבוצת הנוער של בבורוסיה מנשנגלדבך בשנת 2007. בשנת 2010 שיחק מספר משחקים בקבוצת המילואים של המועדון, אך לא קיבל את ההזדמנות בקבוצה הבכירה, ולפני עונת 2011/12 חתם במיינץ 05 מהבונדסליגה. בשתי העונות הראשונות שלו במיינץ, מאלי שיחק בקבוצה הבכירה ובקבוצת המילואים במקביל, והחל מעונת 2013/14 מאלי הוא שחקן קבוע בקבוצה הבכירה. בעונה זו מאלי הבקיע עבור מיינץ חמישה שערי ליגה ב-23 הופעות, וסיים עם הקבוצה במקום השביעי בבונדסליגה. בעונת 2014/15 הבקיע שישה שערים ופתח בכל המשחקים, וסיים עם מיינץ במקום ה-11. בעונת 2015/16 רשם מאלי עונת שיא אישית, כאשר הבקיע 11 שערי ליגה ובישל ארבעה, לרבות שלושער בניצחון 1–3 על הופנהיים וצמד בניצחון 1–3 על באייר לברקוזן. מאלי הוביל את מיינץ בעונה זו למקום השישי בבונדסליגה, כשהוא משתף פעולה בקישור עם יוליאן באומגרטלינגר, חאירו סמפריו, כריסטיאן קלמנס ודני לצה.

בינואר 2017, לאחר שפתח היטב את העונה במיינץ, חתם מאלי בוולפסבורג לארבע שנים וחצי, תמורת דמי העברה של 12.5 מיליון אירו. המשך עונת 2016/17 היה מוצלח פחות עבור מאלי, שהבקיע שער אחד עד לתום העונה, וניצל עם הקבוצה מירידה רק לאחר צמד משחקי מבחן מול איינטרכט בראונשווייג, לאחר שוולפסבורג סיימה את העונה במקום ה-16. גם בעונת 2017/18 סיימו וולפסבורג ומאלי במקום ה-16 ונאלצו לשחק במשחקי מבחן, והפעם מול הולשטיין קיל. וולפסבורג ניצחה בשני המשחקים, בתוצאות 1–3 ו-0–1, כשמאלי מבקיע את השער השלישי לוולפסבורג במשחק הראשון. מאלי הבקיע בסך הכל חמישה שערים בעונה זו. בעונת 2018/19, בה וולפסבורג דורגה בחלק העליון של הטבלה, מאלי ערך 21 הופעות והבקיע שער אחד. בעונת 2019/20 איבד מאלי את מקומו בהרכב ולא ערך אפילו הופעה אחת במדי וולפסבורג, ובפגרת החורף של עונה זו הושאל לאוניון ברלין מהבונדסליגה עד תום העונה. בהופעת הבכורה שלו באוניון ברלין, הפסיד מאלי עם קבוצתו בתוצאה 1–3 לר.ב. לייפציג.

קריירה בינלאומית
----------------

בעבר, שיחק מאלי בכל הנבחרות הצעירות של גרמניה, ולזכותו 11 הופעות ושער אחד במדי נבחרת גרמניה עד גיל 21.

לאחר מכן בחר מאלי לשחק בנבחרת טורקיה הבוגרת, ואת הופעות הבכורה שלו ערך במשחקי ידידות של טורקיה מול נבחרת קטר ונבחרת יוון. מאלי זומן לסגל הטורקי ליורו 2016, וערך הופעה אחת בהפסד 0–3 לנבחרת ספרד, כאשר החליף בדקה ה-70 את סלצ'וק אינאן. טורקיה הודחה מהטורניר בתום שלב הבתים.

קישורים חיצוניים
----------------

ויקישיתוף מדיה וקבצים בנושא **יונוס מאלי** בוויקישיתוף
* יונוס מאלי, ברשת החברתית טוויטר
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת טורקיה – יורו 2016** |
| --- |
| 1 באבאדז'אן • 
2 סמיח • 
3 בלטה • 
4 צ'אליק • 
5 נורי • 
6 צ'להאנולו • 
7 גקהאן • 
8 סלצ'וק • 
9 קנק • 
10 ארדה • 
11 שאהן • 
12 אונור •
13 קויבאשי • 
14 אוגוזהאן •
15 טופאל •
16 אוזאן •
17 בוראק •
18 ג'אנר •
19 יונוס •
20 שאן •
21 מור •
22 שאנר •
23 הארון •
מאמן: טרים | טורקיהטורקיה |
**פרנסואה ז'נו** (בצרפתית: **François Genoud**;‏ 1915 – 30 במאי 1996) היה בנקאי שווייצרי ידוע שנהג לממן נאצים ברחבי העולם ותמך בארגוני טרור במזרח התיכון.

חייו
----

פרנסואה ז'נו נולד ב-1915 בלוזאן שבשווייץ ובנעוריו העריץ את אדולף היטלר, אותו פגש ב-1932 בזמן לימודיו בגרמניה.

לאחר מלחמת העולם השנייה, ז'נו סייע כספית לפושעי מלחמה נאצים להימלט מפני בעלות הברית לספרד, מרוקו ודרום אמריקה. הוא קיבל לידיו את זכויות היוצרים לכתביהם של אדולף היטלר, יוזף גבלס ומרטין בורמן ממשפחותיהם. הוא התעשר מפרסום יומנו האישי של גבלס וניהל את נכסי המפלגה הנאצית אותם העביר לשווייץ.

ב-1936 החל ז'נו להיות מעורב בלאומיות ערבית לאחר שנסע לירושלים ופגש שם את חאג' אמין אל-חוסייני ואת ההנהגה הפלסטינית. הוא התחבר עם סעיד רמדאן, בנו של מייסד תנועת האחים המוסלמים חסן אל-בנא, והתאסלם. ב-1958 הוא הקים את "הבנק הערבי למסחר", דרכו הוא מימן ארגוני טרור פלסטיניים, את חזית השחרור הלאומית האלג'יראית, ואת מחייתו של היילמאר שאכט ששהה במרוקו ובכירים נוספים לשעבר במפלגה הנאצית.

לז'נו היו קשרים הדוקים עם אנשי החזית העממית לשחרור פלסטין ובעיקר עם ודיע חדאד, שכינה אותו "השייח' פרנסואה". הוא תרם כספים לארגון ומכר לו כלי נשק, ואף תיווך באירוע חטיפת מטוס לופטהנזה לסומליה ב-1977 - הוא העביר לחדאד את הכופר בסך 5 מיליון דולר ששולם בתמורה לשחרור הנוסעים בתימן. ב-1969 ייעץ ז'נו לעורך הדין הצרפתי ז'ק ורז'ס ומימן את הגנתם של שלושה מחבלים מהחזית העממית שהיו מעורבים בחטיפת מטוס אל על לז'נבה ופיצוצו שנעצרו בשווייץ. ז'נו גם קישר בין ורז'ס לבין פושע המלחמה הנאצי קלאוס ברבי אותו ייצג במשפט בצרפת, ומימן את הגנתו. מאוחר יותר מימן גם את הגנתו המשפטית של אדולף אייכמן במשפטו. ב-1994 מימן את הגנתו המשפטית של המחבל איליץ' רמירז סאנצ'ז. ז'נו מימן גם את מחייתו של רוחאללה ח'ומייני בגלותו בצרפת.

שבועות לפני מותו, התקשר ז'נו לסנאטור אמריקני וחשף בפניו את הסחר של ממשלת שווייץ בנכסי המפלגה הנאצית ובכספי קורבנות השואה בסוף מלחמת העולם השנייה. מספר ימים לפני מותו, שווייץ הוציאה נגדו צו מעצר על הכחשת השואה. ז'נו התאבד ב-1996 בעזרת ארגון למען המתות חסד.

ראו גם
------

* בנק אל-טקווה

לקריאה נוספת
------------

* Karl Laske ‏, **Ein Leben zwischen Hitler und Carlos: François Genoud**, הוצאת Limmat Verlag, ציריך 1996
* Karl Laske ‏, **Le Banquier Noir, François Genoud**, הוצאת Editions du Seuil, פריז 1996

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261509305171
* BIBSYS: 97045348
* BnF: cb125111690 (data)
* GND: 11936767X
* ISNI: 0000 0000 7860 4307
* LCCN: no96028504
* NDL: 00440727
* NKC: js20090120005
* NTA: 243340095
* SUDOC: 034347194
* VIAF: 84285453
* WorldCat: lccn-no96028504

 |
**אלכסנדר אנאטולייביץ' ולאסוב** (ברוסית: **Александр Анатольевич Власов**; נולד ב-23 באפריל 1996) הוא רוכב אופני כביש רוסי בקבוצת בורה–הנסגרוהה.

ביוגרפיה
--------

נולד בויבורג.

### גזפרום רוס-ולו (2018–2019)

ולאסוב הפך למקצוען בשנת 2018 עם הצטרפותו לקבוצת גזפרום רוס-ולו הרוסית מדרג הפרו קונטיננטל. באותה עונה רשם את ההישג הגדול שלו עד לאותה נקודה, כשניצח את ה"בייבי ג'ירו", מרוץ הג'ירו ד'איטליה עד גיל 23, לאחר שהקדים את ז'ואאו אלמיידה ב-43 שניות ואת רוברט סטאנרד ב-53 שניות. לאחר מכן התבלט גם במרוץ בוגרים, כשסיים שלישי בטור סיביו, 53 שניות מאיוואן סוסה המנצח. לאחר מכן התחרה ולאסוב בטור דה ל'אווניר, מרוץ הקטעים החשוב והיוקרתי ביותר לרוכבים עד גיל 23, וסיים רביעי כללי, 1:36 מהמנצח טאדיי פוגאצ'אר. באליפות העולם עד גיל 23, סיים ולאסוב במקום ה-15.

ב-2019 פתח ולאסוב את העונה בספרד וסיים שמיני בוואלטה אה אנדלוסיה, 1:43 דקות מיאקוב פוגלסן המנצח. לאחר מכן סיים שמיני גם במרוץ Settimana Internazionale Coppi e Bartali, שם הפער שלו עמד על 37 שניות מהמנצח לוקאס המילטון. לאחר מכן התחרה בג'ירו די סיציליה, בקטע הרביעי והאחרון סיים חמישי, כשבדירוג הכללי סיים רביעי, 1:11 דקות מברנדון מקנולטי המנצח. ולאסוב המשיך להתחרות באיטליה וסיים עשירי בטור של האלפים, 4:27 דקות מהמנצח פאוול סיבאקוב. ולאסוב המשיך לבלוט במרוצי הקטעים, כשסיים שלישי בוואלטה אסטוריאס ושלישי בטור של סלובניה. הוא ניצח את אליפות רוסיה וסיים שביעי במקצה נגד השעון באליפות. בהמשך העונה השיג את הניצחון המקצועני הראשון בקריירה שלו כשניצח את הקטע השישי והאחרון בטור של אוסטריה, כשבדירוג הכללי סיים חמישי, 52 שניות מבן הרמנס המנצח. לקראת סוף העונה השיג עוד פודיום במרוץ קטעים, כשסיים שני בטור של אלמטי בקזחסטן, 26 שניות אחרי יורי נטרוב המנצח.

### אסטנה (2020–2021)

ב-2020 הצטרף ולאסוב לקבוצת הוורלד טים אסטנה. הוא פתח את העונה בטור דה לה פרובנס וניצח את הקטע השני לאחר שהתקיף יותר מ-2 קילומטרים לסיום ותפס את ההובלה במרוץ. בקטע השלישי, שהסתיים באמצע העלייה למון ונטו, סיים ולאסוב רביעי, 1:28 דקות מנאירו קינטנה המנצח. ולאסוב סיים לצד בן קבוצתו אלכסיי לוצנקו ויו קארת'י שסיימו במקומות השני והשלישי בהתאמה, איבד את ההובלה לקינטנה וירד למקום השני הכללי, עליו שמר עד הסיום, 1:04 דקות מקינטנה. לאחר תום פגרת הקורונה חזר ולאסוב להתחרות ברוט ד'אוקסיטניה, גם שם הראה ולאסוב את הכישרון שלו כשסיים שלישי, 23 שניות מאיגן ברנל המנצח, כשהוא מקדים שמות כמו טיבו פינו, ריצ'י פורט, באוקה מולמה ועוד. לאחר מכן השיג את הניצחון את הניצחון השני שלו בעונה, ב"אתגר המון ונטו", מרוץ חד יומי שמסתיים בעלייה למון ונטו, לאחר שהקדים את ריצ'י פורט ב-18 שניות ואת גיום מרטן ב-59 שניות. לאחר מכן המשיך גם למקום רביעי בגראן פיימונטה, ששימש כחלק מהכנה שלו לקראת השתתפות שנייה במונומנט ג'ירו די לומברדיה. במהלך המרוץ התקיף ולאסוב בעלייה לצ'יביליו וחבר לג'ורג' בנט ובן קבוצתו יאקוב פוגלסן, בעלייה המכריעה והאחרונה לסן פרמו דלה בטליה, לא עמד בקצב של בנט ופוגלסן אך הצליח לסיים שלישי, 51 שניות מפולגסן המנצח.

קישורים חיצוניים
----------------

ויקישיתוף מדיה וקבצים בנושא **אלכסנדר ולאסוב** בוויקישיתוף
* אלכסנדר ולאסוב, ברשת החברתית טוויטר
* אלכסנדר ולאסוב, באתר olympedia.org
* אלכסנדר ולאסוב, באתר Cycling Archives

הערות שוליים
------------

1. ↑  Astana poach Alexander Vlasov from Gazprom-RusVelo, cyclingnews.com
**חיים אזולאי** (נולד ב-22 בספטמבר 1945 במרוקו) הוא כדורגלן עבר ישראלי ששיחק בעמדת החלוץ בקבוצת בית"ר ירושלים במשך כעשר עונות, והיה שותף לעליית הליגה ההיסטורית של הקבוצה בעונת 1966/1968.

ביוגרפיה
--------

אזולאי, אחיהם של הכדורגלנים חנן, מאיר, עודד, ושלמה אזולאי, עלה לישראל כשהיה בן 4. בגיל 16 צורף לקבוצת הבוגרים של בית"ר ירושלים בגיל 16 בהמלצתו של חברו לספסל הלימודים בבית ספר אורט ושחקן בית״ר, אודי רובוביץ'. בעונתו הראשונה בקבוצה, עונת 1962/1963 בליגת המשנה, כבש את שער הבכורה שלו בקריירה במשחק נגד הפועל לוד.

אזולאי זכור בבית"ר ירושלים בעיקר בגלל השערים הדרמטיים שלו שהיו מכריעים משחקים. כך למשל בעונת העלייה לליגה הבכירה, 1966/1968 (העונה הכפולה), כבש צמד במשחק מול מכבי רמת עמידר שהקנה לבית"ר את הניצחון והמקום הראשון בדרך לליגה הבכירה. כמו כן, בעונת 1970/1971 כבש צמד בנגיחות לשערה של הפועל ירושלים, היריבה העירונית, הפך את התוצאה באותו המשחק בו ניצחה בית"ר בתוצאה 2-1. בנוסף, זכה אזולאי לכבוש תוך מספר דקות שלושער במשחק דרבי אחר.

בשנותיו האחרונות לקריירה סבל מפציעות חוזרות, ולאחר ששבר את הרגל במשחק נגד מכבי נתניה בעונת 1972/1973 פרש ממשחק פעיל. בסך הכל שיחק בקבוצה הבוגרת של בית"ר ירושלים במשך עשר עונות במהלכן כבש 57 שערים, והוא מדורג במקום התשיעי ברשימת המבקיעים של הקבוצה בכל הזמנים. אזולאי היה נוגח מצטיין, ולטענתו מתוך 80 שערים (בכל המסגרות) כבש 45 שערים בנגיחה. מספר חולצתו לאורך מרבית שנותיו היה 11, והוא כיהן לתקופה מסוימת גם כקפטן הקבוצה.

במשך עונת 1973/1974 שימש אזולאי כמנהל הקבוצה הבוגרת של בית"ר ירושלים, ואף הדריך את הקבוצה במשחקים ספורים כממלא מקומו של מישל פורטל מאמן הקבוצה בשנה זו. לאחר סיום תפקידו בבית"ר פנה לעבוד בחברת הגיחון, שם עבד כ-47 שנים עד לגיל הפנסיה.

בנו, רונן אזולאי, שיחק גם הוא תקופה מסוימת בבית"ר ירושלים. בנוסף לאחיו, שיחקו בבית"ר ירושלים גם חמישה אחיינים ממשפחתו.

הערות שוליים
------------

1. ↑  אזולאי חימם את לב הבית"רים, ח. שמיר, מעריב, 14 בפברואר 1971
2. ↑  רון עמיקם, מאיר גבאי, רוני דיאון, **אני אוהב אותך בית"ר - תולדות בית"ר ירושלים**, פרק רביעי, חיים אזולאי - הסקורר עם השערים הדרמטיים, עמוד 68, הוצאת Media41LTD
3. ↑  עושים כבוד לשחקן עבר - חיים אזולאי, רועי נעים, האתר הרשמי של בית"ר ירושלים, 3 בנובמבר 2016
סוס סנקאי, שושלת טאנג, המאה השביעית - המאה השמינית.
**סנקאי** או **סאנקאי** (בסינית: 三彩 - מילולית "שלושה צבעים") הוא סגנון פיסול ויצירת כלי חרסינה המאפיין בציפוי הכלים בשלושה צבעי זיגוג.

כלים אלה עשויים חמר לבן, המצופה זיגוג, והנאפה בתנור בחום של 800 מעלות צלזיוס. הזיגוג עשוי חד תחמוצת העופרת המעורב בגבישי קוורץ ביחס של 3:1.

שלושת הגוונים השונים בכלי החרס הושג באמצעות הוספת נחושת (אשר נתנה צבע ירוק), ברזל (אשר יצר צבע חום- צהוב) ומנגן או קובלט (אשר נתנו צבע כחול).

התפתחות
-------

יצור כלי חרס תוך צביעתם בזיגוג צבעוני החל בתקופת שושלת האן (25 - 220 לספירה), עת החל השימוש בזיגוג ירוק. כלים רבים בסגנון זה התגלו בקברים מתקופת שושלת קי הצפונית (550 - 577 לספירה).

סגנון שלושת הצבעים עצמו התפתח בתקופת שושלת טאנג, אולם באותה עת לא נקרא הסגנון בשם זה, ולעיתים כלל שני צבעים בלבד - ירוק וצהוב (ובהתאם נקראו הכלים בכינוי "ביצים ותרד").

* פסלון של כלב בסגנון סנקאי, שושלת האן המזרחית, 25-220 לספירה.פסלון של כלב בסגנון סנקאי, שושלת האן המזרחית, 25-220 לספירה.
* פסלון עבור קבר, המאה השביעי - השמינית, שושלת טאנגפסלון עבור קבר, המאה השביעי - השמינית, שושלת טאנג
* זר רכוב על גמל, שושלת טאנג.זר רכוב על גמל, שושלת טאנג.
* סוס בסגנון סנקאי, שושלת טאנג, מוצג במוזיאון שנגחאיסוס בסגנון סנקאי, שושלת טאנג, מוצג במוזיאון שנגחאי
* שושלת ליאאו, שנת 1000 לערך.שושלת ליאאו, שנת 1000 לערך.
* צלחת סנקאי, שושלת ליאאו, המאה העשירית - המאה ה-12.צלחת סנקאי, שושלת ליאאו, המאה העשירית - המאה ה-12.
* כד סנקאי מתקופת שושלת טאנג, מוזיאון גימהכד סנקאי מתקופת שושלת טאנג, מוזיאון גימה
* כוס סנקאי, שושלת טאנגכוס סנקאי, שושלת טאנג

השפעות
------

כלים בסגנון סנקאי נשלחו לאורך דרך המשי מערבה, וזכו לפופולריות רבה, ואף השפיעו על סגנונות ייצור כלי חרס מקומיים בסוריה, קפריסין, ובין המאה ה-13 למאה ה-15 הגיע סגנון זה לאיטליה וזכה להשפעה רבה. סגנון זה אף השפיע רבות על ייצור החרס ביפן.

* קערה מצפון איטליה בסגנון סנקאי, המאה ה-15. מוצגת במוזיאון הלוברקערה מצפון איטליה בסגנון סנקאי, המאה ה-15. מוצגת במוזיאון הלובר
* צלחת סנקאי מסוריה, המאה ה-13צלחת סנקאי מסוריה, המאה ה-13
* צלחת סנקאי מסוריה, המאה ה-13צלחת סנקאי מסוריה, המאה ה-13
* צלחת סנקאי מקפריסין, המאה ה-14צלחת סנקאי מקפריסין, המאה ה-14
* כד סנקאי מאיטליה, המאה ה-15כד סנקאי מאיטליה, המאה ה-15

ראו גם
------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סנקאי** |

קישורים חיצוניים
----------------
**השחתת זיכרון** (Memory corruption) הוא סוג של באג, אשר קורה כאשר מיקום בזיכרון מחשב או אוגר משוכתב באופן מקרי ולא מבוקר, כתוצאה משגיאה בתוכנית, תקלה בחומרה (Hard Error) או אירוע חיצוני הגורם לשינוי תוכן הזיכרון (Soft Error). טעות כזו יכולה לגרום לקריסה מיידית של התוכנה (למשל במקרה של כתיבה לכתובת 0, התוכנית תיזרק על ידי מערכת ההפעלה בעקבות שגיאת סגמנטציה). מנגד, ייתכן גם שהשגיאה לא תבוא לידי ביטוי למשך זמן רב, ורק עבור קלטים מסוימים יופיע פלט שגוי.

דוגמה בולטת להשחתת זיכרון היא ניסיון כתיבה לתא במערך כאשר הוא אינו קיים. בעיה זו ניתן למצוא במרבית שפות התכנות, בחלקן תהיה הודעת שגיאה ובחלק - לא. למשל בשפת התכנות C, תאים במערך מקבלים ערכים סדורים החל מ־0 ולא מ־1, ולכן למעשה התא ה־n (והאחרון) מקבל את התווית 1-n. טעות תכנותית נפוצה היא ניסיון כתיבה לתא הלא קיים n, דבר אשר גורם להשחתת זיכרון שלא בניהול המערך (אם כי, יש לציין שרוב הסיכויים שהזיכרון הנפגע שייך לתוכנית הרצה ולא למערכת ההפעלה, כך שאין סכנה ממשית לתפקוד המחשב).

תקיפה זדונית של גלישת חוצץ (Buffer Overflow)
--------------------------------------------

השחתת זיכרון עשויה להיות גם חור אבטחה. התקיפה הנפוצה ביותר מסוג זה מכונה גלישת חוצץ.

בתכנות, כאשר קוראים לפונקציה מתוך תוכנית, למעשה עוצרים את רצף הקוד הנוכחי כדי לבצע סדרה של פקודות שנמצאת במקום אחר (שבו מוגדרת הפונקציה). המעבד "קופץ" משורת הקוד שקראה לפונקציה אל שורת הקוד הראשונה של הפונקציה, ושומר מספר פרמטרים על גבי המחסנית שמשמשת את התהליך. פרמטרים אלה הם פרטים שהפונקציה צריכה כדי לפעול, ובנוסף להם צריך לשמור גם את כתובת החזרה, על מנת שבסיום ביצוע הפונקציה המעבד יוכל "לקפוץ" חזרה למקום שממנו הפונקציה נקראה ולהמשיך לבצע את הקוד של התוכנית.
כל הפרמטרים האלה וגם המשתנים הפנימיים של הפונקציה מוגדרים על המחסנית, ושם מוקצה להם כמות הזיכרון הדרושה להם.

פונקציות שמתעסקות עם קלט שמושם לתוך מערכים ולא בודקות את גודלם לפני שהן מבצעות את ההשמה חשופות להתקפה של הצפת מערך. אחד הפרמטרים שניתנים לפונקציה במקרה זה הוא התוכן שיש לשים במערך.
התוקף יבקש למלא את המערך בתוכן שהוא בכוונה גדול מאוד, גדול יותר מהממדים של המערך.

כאשר הפונקציה מנסה למלא את המערך בתוכן שקיבלה, נגמר לה המקום במערך לפני שנגמר התוכן למילוי. מאחר שהיא מבצעת את ההשמה בלי לבדוק, היא תמשיך למלא את המחסנית בתוכן ותדרוס נתונים אחרים שנכתבו בה (מעבר לחומות של הפונקציה). הקלט הזדוני דורס בכוונה את כתובת החזרה מהפונקציה עם הכתובת של קטע קוד אחר. בצורה זו, כשיסתיים ביצוע הפונקציה, המעבד "יקפוץ" לא להמשך התוכנית שקראה לה, אלא לתוכנית אחרת. הפקודות הללו יכולות להיות כל דבר שהוא, ולכן התוקף למעשה יכול לבצע כל שברצונו על המחשב שהריץ את התוכנית הזו.

התמודדות עם השחתת זיכרון
------------------------

בשפות תכנות מסוימות, כגון Java מתבצעת בדיקה אוטומטית לתחומי המערך, ובדרך כלל ניסיון להשחתת זיכרון יוציא הודעת שגיאה.
בנוסף, קיימים כלי תכנות אשר מזהים טעויות של גישה מעבר לגבולות מערך באופן אוטומטי, כגון Valgrind.

כיוון שמרבית התוכנות המסחריות מורכבות מקבצי מקור שונים שיצאו תחת ידיהם של מתכנתים שונים, זיהוי באגים אלה הופך לכמעט בלתי אפשרי, וגם פוגע בעקרון ההכמסה של תכנות מונחה עצמים.

ראו גם
------

* ניהול זיכרון
* דליפת זיכרון
* גלישת חוצץ

קישורים חיצוניים
----------------

* Valgrind - כלי לביצוע ניפוי שגיאות ו־Profiling
פירוש נוסף ערך זה עוסק באיבר של הדג. אם התכוונתם למשמעות אחרת, ראו סנפיר (פירושונים).
אנטומיה חיצונית של הדג Lampanyctodes hectoris:  

(1) קשת הזימים  

(2) מערכת קו הצד  

(3) סנפיר הגב הקדמי  

(4) סנפיר הגב האחורי  

(5) חיבור הזנב  

(6) סנפיר הזנב  

(7) סנפיר השת  

(8) איבר המפיק אור (פוטופור)  

(9) סנפיר הגחון (זוג)   

(10) סנפיר החזה (זוג)
סנפירי זנב של דג
טייר אוריינטלי המשתמש בסנפירים כדי שייפרסו על קרקעית הים.
**סנפיר** הוא חלק ממערכת התנועה של חלק מבעלי החיים הימיים, בעיקר דגים וחלק מהיונקים הימיים. הסנפירים, העשויים שדרה גרמית מכוסה בעור, הם מאפיין חיצוני בולט בגוף הדג. הסנפירים ממוקמים במקומות אחדים בגוף הדג, ולכל אחד מהם ייעוד משלו, כגון תנועה קדימה או פנייה.

השרירים בדג מחוברים לקרומים אורכיים ורוחביים, הקשורים לשלד ולעור. רוב הדגים נעים על ידי כיווץ של זוגות של שרירים משני צדי עמוד השדרה לסירוגין. ההתכווצויות הללו יוצרות תנועה בצורת האות S הנעה במורד גופו של הדג. כאשר כל פיתול מגיע לסנפיר האחורי נוצר כח דחיפה אחורי שיחד עם הסנפירים האחרים מניע את הדג קדימה. הסנפירים משמשים גם לייצוב גוף הדג בתנועה, ולהגדלת שטח הפנים של הדג להגברת כוח הדחיפה בתנועה.

אצל הדאון הסנפירים התפתחו לכנפיים
מקריני סנפיר (שם מדעי: Actinopterygii) היא מחלקה של דגי גרם בעלי סנפירים קרניים.

סוגי סנפירים
------------

הסנפירים הם מסוגים אחדים. לא בכל דג מופיעים כל סוגי הסנפירים.

* **סנפיר הגב** או **סנפיר גבי**: סנפיר הבולט כלפי מעלה מגבו של הדג. לדג יש עד שלושה סנפירים כאלה (בהתאם לסוגו). הסנפיר מייצב את הדג מפני התהפכות.
* **סנפיר הזנב**: נמצא בקצהו האחורי של הדג, ומשמש לדחיפתו קדימה.
* **סנפיר השת**: סנפיר הבולט כלפי מטה מחלקו האחורי התחתון של גוף הדג. הסנפיר מייצב את הדג במהלך תנועתו.
* **סנפירי החזה**: זוג סנפירים הבולטים משני צדי גופו של הדג.
* **סנפיר הגחון**

סימן כשרות
----------

בתורה נקבע כי מותרים באכילה רק דגים בעלי סנפיר וקשקשת. כפי שכתוב: "אֶת זֶה תֹּאכְלוּ מִכֹּל אֲשֶׁר בַּמָּיִם, כֹּל אֲשֶׁר לוֹ סְנַפִּיר וְקַשְׂקֶשֶׂת בַּמַּיִם בַּיַּמִּים וּבַנְּחָלִים אֹתָם תֹּאכֵלוּ. וְכֹל אֲשֶׁר אֵין לוֹ סְנַפִּיר וְקַשְׂקֶשֶׂת בַּיַּמִּים וּבַנְּחָלִים מִכֹּל שֶׁרֶץ הַמַּיִם וּמִכֹּל נֶפֶשׁ הַחַיָּה אֲשֶׁר בַּמָּיִם, שֶׁקֶץ הֵם לָכֶם. וְשֶׁקֶץ יִהְיוּ לָכֶם, מִבְּשָׂרָם לֹא תֹאכֵלוּ וְאֶת נִבְלָתָם תְּשַׁקֵּצוּ" (ויקרא פרק יא, פסוקים ט-יא). 

חז"ל קבעו כלל: "כל שיש לו קשקשת, יש לו סנפיר". ולכן ברמה העקרונית הימצאותם של קשקשים מהווה סימן כשרות מובהק, ואין צורך לחפש את הסנפירים.

ומספיק שיהיה לדג סנפיר אחד וקשקש אחד כדי שיוגדר ככשר אך אמרו חכמים שצריך לבדוק טוב שהקשקש היה מחובר לגופו ולא מדובר בקשקש שנשר מדג אחר ונדבק בו

קישורים חיצוניים
----------------

ויקישיתוף מדיה וקבצים בנושא **סנפיר** בוויקישיתוף
* הרב אליעזר מלמד, סימני כשרות בדגים, בפניני הלכה.

הערות שוליים
------------

1. ↑  מסכת נידה, דף נ"א, ב'
2. ↑  מסכת חולין דף נט עמוד א; שולחן ערוך, פ"ג, א

|  |  |
| --- | --- |
| בקרת זהויות עריכת הנתון בוויקינתונים | 
* GND: 4513267-7

 |
אין לבלבל עם אין לבלבל ערך זה עם הערך "אברהם חיים אופנהיים".
חיים אופנהיים
**חיים אופנהיים** (ביידיש: **אפפענהיים**; בגרמנית: **Joachim Oppenheim** או **Joachim Heinrich Oppenheim**) היה רב במספר עיירות.

נולד ב-29 בספטמבר 1832, באייבנשוץ שבמוראביה לרבי ישכר בר אופנהיים, רבה של אייבנשוץ.

למד בווינה אצל רבי אלעזר הורוויץ.

ב-1858 נבחר למלא את מקומו של אחיו דוד כרבה של ימניץ, וב-1860 למלא את מקומו של אביו כרבה של אייבנשוץ. ב-1868 נבחר לכהן כרבה של טורון, תפקיד שמילא עד פטירתו.

נפטר ב-27 באפריל 1891, בברלין.

מאמריו נדפסו בכתבי עת שונים כמו "Monatsschrift für Geschichte und Wissenschaft des Judentums", "ישורון", "המגיד", "הכרמל", "השחר", ו"בית תלמוד".

ספרו "תולדות המשנה" נדפס בפרסבורג, תרמ"ב (1882).

קישורים חיצוניים
----------------

* חיים אופנהיים, **תולדות המשנה**, באתר היברובוקס
* חיים אופנהים (1832-1891), דף שער בספרייה הלאומית

הערות שוליים
------------

1. ↑  "PhDr. Berthold Oppenheim" (בצ׳כית). 4 דצמ' 2008. נבדק ב-26 אפר' 2017. `{{cite web}}`:  (עזרה)
2. 1 2 3 4 5 6  "אופנהיים", במהדורת 1901–1906 של האנציקלופדיה היהודית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266267505171
* GND: 138076049
* ISNI: 0000 0000 3538 3372
* LCCN: n95113294
* NTA: 080672752
* VIAF: 83052281
* WorldCat: lccn-n95113294

 |
**ג'יימס דניאל לאודר** (באנגלית: **James Daniel Lowder**; נולד ב-2 בינואר 1963) הוא סופר ועורך ספרותי אמריקאי. כותב בעיקר ספרים מז'אנר הפנטזיה, פנטזיה אפלה ואימה. ספריו תורגמו ליותר מעשר שפות.

קריירה
------

### סופר

לאודר החל את דרכו כסופר בסדרות הספרים "ממלכות נשכחות" ו"רייבנלופט". שני הספרים וסיפור קצר שכתב על עולם רייבנלופט מתארים את הרפתקאותיה של דמות מטילת אימה בעולם של "רומח הדרקון", לורד סות', ומעלליו בעולם פנטזיית האימה רייבנלופט.

מאמצע שנות התשעים החל לאודר לעסוק בעיקר בפרויקטים עצמאיים. חלק מסיפוריו הקצרים זכו להופיע ברשימות "הפנטזיה והאימה הטובים ביותר" המופיעות מדי שנה. בשנת 2003 היה מועמד בשלב הסופי בתחרות הספר הבדיוני הקצר על הסיפור "הלילה בו שיקגו מתה"; בסיפור זה מופיעה לראשונה דמותו של "האיש המסתורי", הידוע רק בכינוי "הגופה". באותה שנה כתב לאודר את הסיפור "המסכות המתייפחות" ב"צללים מעל רחוב בייקר", ספר המפגיש את שרלוק הולמס עם המיתוס של קת'ולהו, שנכתב על ידי ה. פ. לאבקראפט.

לאודר כתב גם מספר ספרי קומיקס, למספר חברות, בהן ,Devil's Due‏ DC קומיקס ו-Desperado. כמו כן כתב סיפור וערך את סדרות ספרי הקומיקס של "עולמות המבוכים והדרקונים", שהוציאה לאור חברת Devil's Due. במהלך עבודתו כתב גם ספרי הרחבה למשחקי תפקידים שונים, כולל מבוכים ודרקונים והמיתוס של קת'ולהו.

### עורך

בתחילת שנות התשעים ניהל לאודר חלק מסדרות הספרים המצליחות של TSR, כמו "הממלכות הנשכחות" ו"רייבנלופט". לאחר מכן שימש כעורך בפועל עבור הסדרה הבדיונית "אגדות פנדרגון", המבוססת על סיפור "המלך ארתור" עבור הוצאת Green Knight, וכן כעורך מייעץ להוצאת ספרי CDS בספרי "עיר הגיבורים". לאודר ערך יותר מתריסר סיפורים קצרים בנושאים מגוונים, כגון גיבורי על וזומבים.

מבחר מיצירותיו
--------------

#### רייבנלופט

* "אביר הוורד השחור" (דצמבר 1991) - Knight of the Black Rose - תורגם לעברית על ידי בועז וייס בהוצאת "מיצוב" ב-1992 (תחת השם "אביר השושנה השחורה"), הוצא מחדש על ידי אופוס ב-2011.
* "רוח הוורד השחור" (מרץ 1999) - Spectre of the Black Rose - נכתב בשיתוף עם ורוניקה וויטני-רובינסון - תורגם לעברית על ידי צפריר גרוסמן בהוצאת אופוס ב-2011.
* "חוקי המשחק" (ספטמבר 1994) - סיפור קצר שפורסם באוסף הסיפורים "סיפורי רייבנלופט". עלילתו מתרחשת בתקופה שבין שני הספרים לעיל.

#### ממלכות נשכחות

* מלחמת הברית (ינואר 1991) -Crusade - הספר השלישי בטרילוגיית האימפריות.
* טבעת החורף (נובמבר 1992) -The Ring of winter - הספר החמישי בסדרת ההרפרים.
* נסיך השקרים (אוגוסט 1993) -Prince of Lies - ספר ההמשך לסדרת "מלחמות האלים".

#### ספרים נוספים

* תן שם לסיוט שלך (אוגוסט 1995) - Name Your Nightmare - הספר פורסם תחת השם ג'יימס ד. לאודר. שייך לסדרת "סיפורים מהקבר".

קישורים חיצוניים
----------------

* האתר הרשמי של לאודר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289886405171
* BNE: XX1007663
* GND: 1076683827
* ISNI: 0000 0000 6782 3109
* LCCN: no99031008
* NKC: xx0073371
* SUDOC: 05728069X
* VIAF: 79545011
* WorldCat: lccn-no99031008

 |